Det er mange forskjellige typer personer som er spillere. I en amerikansk nettundersøkelse for voksne i mars 2024 var det 76 % som oppga at de «spilte spill på minst én plattform». Ifølge et norsk mediebarometer for 2023, svarte 29 % av kvinner og 33 % av menn (i alt 31 %) at de «[spilte dataspill] en gjennomsnittsdag». Den største aldersgruppa i alle kategoriene var de på 9–15 år, gradvis synkende med eldre grupperinger. miniatyr|På et kommer folk (oftest) med egne maskiner for å spille sammen. Større, offentlig arrangementer finnes også, som The Gathering. Noen fordommer overfor spillere er at de har «færre venner» eller at de er usosiale, men mange spillere deltar i grupper og sosialiseringer på nett, enten med bekjente de har møtt i «det virkelige liv» (utenfor nettet) eller som de har møtt på nettet. Fordommer som dette og andre bekymringer har ført til moralsk panikk. En svensk studie fra 2018 viste et det ikke var forskjell på hvor mange venner en elev ved svensk videregående skole fikk basert på hvor mye de spilte.